
Interaktivitás a streamingszolgáltatók esetében

A streaming video on demand szolgáltatások (SVOD) alapvetően megváltoztatták tartalomfogyasztási szokásainkat, a gyors és sikeres térhódításuk következtében pedig már sokkal inkább azon megy a verseny, hogy hogyan legyenek képesek megtartani pozíciójukat, korábbi befolyásukat. Jelen kutatásom során megpróbálom feltérképezni a Kelet-Európában is elérhető legnagyobb streaming szolgáltatók felületein, illetve a konkrét tartalmaikban rejlő interaktív lehetőségeket, eszköztárat melyek segítségével ezek a szolgáltatók igyekeznek különböző opciókat kínálni a felhasználók számára, hogy meggyőzzék/megtartsák meglévő – és potenciális – közönségüket. A kutatás keretében három komoly felhasználóbázissal és potenciállal rendelkező SVOD szolgáltató, mégpedig a Netflix, mint a jelenleg legsikeresebb streaming szolgáltató, az Amazon Prime Video, valamint ezen az európai térfelén nemrég debütált HBO GO-t váltó HBO Max streaming szolgáltatók kerülnek összehasonlításra. A vizsgálat során egy általam megalkotott/létrehozott elemzési keretrendszerben fogom összevetni a szolgáltatókat, olyan kategóriák segítségével, melyek ötvözik a felhasználói felület/user interface design (UI) elemeit, a különböző affordanciákat, és az ezzel összefüggésben megvalósuló interaktív jellemzőket is.



